റോഡുകളും പാലങ്ങളും വികസനത്തില് സുപ്രധാനം: മുഖ്യമന്ത്രി മൂവാറ്റുപുഴ: റോഡുകളും പാലങ്ങളും വികസന പശ്ചാത്തലത്തില് സുപ്രധാനമാണെന്ന് മുഖ്യമന്ത്രി പിണറായി വിജയന്. അത്തരം അടിസ്ഥാന സൗകര്യങ്ങള് നാടിന്റെ പൊതുവികസനത്തിന് അടിത്തറ പാകുന്നവയുമാണ്. റീബില്ഡ് കേരളം പദ്ധതിയില് ഉള്പ്പെടുത്തി 155.65 കോടി ചെലവില് നിര്മിക്കുന്ന മൂവാറ്റുപുഴ നിയോജക മണ്ഡലത്തിലെ രണ്ടു ഹൈവേ റോഡുകളുടെ നിര്മാണോദ്ഘാടനം വീഡിയോ കോണ്ഫ്രന്സിലൂടെ നിര്വഹിക്കുകയായിരുന്നു അദ്ദേഹം. മഹാമാരി ദുരിത കാലങ്ങളില് ജനങ്ങള്ക്ക് ആശ്വാസം നല്കുന്നതും നാടിന്റെ വികസനത്തിന് ഉതകുന്നതുമായ പദ്ധതികളുമായി മുന്നോട്ട് കൊണ്ടുപോവുക എന്നതാണ് സര്ക്കാര് പുലര്ത്തിയ കാഴ്പ്പാട്. അതിന്റെ തുടര്ച്ചയായാണ് നൂറുദിന കര്മ പദ്ധതി ആവിഷ്കരിച്ചതെന്നും മുഖ്യമന്ത്രി പറഞ്ഞു. പരിസ്ഥിതി മറന്നുകൊണ്ടുള്ള വികസനത്തിന് സര്ക്കാര് നേതൃത്വം നല്കില്ല. നിര്മാണ പ്രവര്ത്തനങ്ങളില് ഗുണനിലവാരം ഉറപ്പാക്കണമെന്നും കാലപരിമിതി പാലിക്കണമെന്നും മുഖ്യമന്ത്രി ആവശ്യപ്പെട്ടു. നാടിന്റെ വികസനത്തില് ഭൂമി വിട്ടുനല്കാന് തയാറായ ഓരോ കുടുംബത്തയും അനുമോദിച്ചു. ചടങ്ങില് മന്ത്രി പി.എ. മുഹമ്മദ് റിയാസ് അധ്യക്ഷത വഹിച്ചു. മാത്യു കുഴല്നാടന് എംഎല്എ മുഖ്യപ്രഭാഷണം നടത്തി. ഡീന് കുര്യാക്കോസ് എംപി മുഖ്യാഥിതിയായിരുന്നു. ജില്ലാ പഞ്ചായത്ത് പ്രസിഡന്റ ഉല്ലാസ് തോമസ്, ബ്ലോക്ക് പഞ്ചായത്ത് പ്രസിഡന്റ് പ്രഫ. ജോസ് അഗസ്റ്റിന്, പഞ്ചായത്ത് പ്രസിഡന്റുമാരായ ഷെല്മി ജോണ്സണ്, ജോര്ജ് തെക്കേക്കര, എന്.എം. ജോസഫ്, ആയവന പഞ്ചായത്ത് വൈസ് പ്രസിഡന്റ് രാജന് കടക്കോട്, മുന് എംഎല്എ എല്ദോ ഏബ്രഹാം, ജില്ലാ പഞ്ചായത്തംഗം റാണിക്കുട്ടി ജോര്ജ്, വിവിധ നേതാക്കളായ എം.ആര്. പ്രഭാകരന്, പി.എം. അമീര് അലി, ജോളി ജോര്ജ്, ഷൈന് ജേക്കബ്, വില്സണ് നെടുങ്കല്ലേല്, പിഡബ്ല്യുഡി സെക്രട്ടറി ആനന്ദ് സിംഗ്, അസിസ്റ്റന്റ് എന്ജിനീയര് കെ.ജെ. ലിനു എന്നിവര് പ്രസംഗിച്ചു. പദ്ധതിക്ക് തുടക്കംകുറിച്ച മുന് എംഎല്എ എല്ദോ ഏബ്രഹാമിനെ ചടങ്ങില് അനുമോദിച്ചു.